Na temelju članka 215. stavka 6. Pravilnika o proračunskom računovodstvu i računskom planu ("Narodne novine" 158/23 i 154/24) i članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika, na 2. sjednici od 18. srpnja 2025. godine, donosi

**O D L U K U**

**o raspodjeli rezultata za 2024. godinu**

Članak 1.

Ovom Odlukom se provodi raspodjela financijskog rezultata Grada Šibenika za 2024. godinu u svrhu knjigovodstvenog usklađenja na računima podskupine 922 te se utvrđuje namjena viška neutrošenih namjenskih prihoda kao i pokriće prenesenog manjka iz ostvarenog nenamjenskog viška prihoda od poslovanja.

Članak 2.

Stanja utvrđena na osnovnim računima podskupine 922 (višak/manjak prihoda) u poslovnim knjigama i iskazana u financijskim izvještajima Grada Šibenika razine 22 na dan 31.12.2024. godine iznose:

92211 Višak prihoda poslovanja 10.136.483,01 eura

92213 Višak primitaka od financijske imovine 39.548,95 eura

92222 Manjak prihoda od nefinancijske imovine - 5.990.112,34 eura

Financijski rezultat poslovanja 4.185.919,62 eura

Članak 3.

Financijski rezultat iz članka 2. preraspodjeljuje se na osnovnim računima podskupine 922 po izvorima financiranja uz pridržavanje ograničenja u skladu s propisima iz područja proračuna, bez utjecaja na ukupno iskazani financijski rezultat.

Struktura utvrđenog rezultata poslovanja klasificiranog prema izvorima financiranja (IF) je sljedeća:

|  |  |  |
| --- | --- | --- |
| Račun | Naziv | Saldo (EUR) |
| 92211 | Višak prihoda poslovanja | 10.136.483,01 |
|  | IF Opći prihodi i primici | 7.421.544,99 |
|  | IF Pomoći iz državnog proračuna | 80.355,24 |
|  | IF Donacije | 23.836,92 |
|  | IF Komunalna naknada | 1.355.613,06 |
|  | IF Komunalni doprinos | 523.739,35 |
|  | IF Prihodi od naknade za nezakonito izgrađene objekte | 155,93 |
|  | IF Prihodi od prodaje ili zamjene nefinancijske imovine | 731.237,52 |
| 92213 | Višak primitaka od financijske imovine | 39.548,95 |
|  | IF Prihodi od prodaje ili zamjene nefinancijske imovine | 39.548,95 |
| 92222 | Manjak prihoda od nefinancijske imovine | 5.990.112,34 |
|  | IF Opći prihodi i primici | 5.990.112,34 |

Članak 4.

Tijekom 2025. godine provedeni su ispravci poslovnih događaja iz prethodne godine, a koji su u tekućem razdoblju evidentirani u okviru podskupine 922 Rezultat – višak/manjak:

* povećan je višak prihoda poslovanja na osnovnom računu 92211 (IF Opći prihodi i primici) zbog otpisa obveza zbog zastare u iznosu od 13.500,11 eura;
* smanjen je višak prihoda poslovanja na osnovnom računu 92211 (IF Donacije) zbog povrata neutrošenih sredstava u iznosu od 959,19 eura doznačenih u sklopu Programa „Potencijali zajednice“ u 2024. godini;
* izvršeno je preknjižavanje na osnovnom računu 92211 u iznosu od 33.732,09 eura sa IF Prihodi od prodaje ili zamjene nefinancijske imovine na IF Opći prihodi i primici zbog pogrešnog evidentiranja u 2024. godini;
* povećan je višak prihoda poslovanja – ispravci iz prethodnih godina na osnovnom računu 92214 u iznosu od 3.062,50 eura u korist IF Komunalni doprinos u iznosu od 60,00 eura u korist IF Opći prihodi i primici, a zbog povrata uplata za više evidentirane i plaćene rashode u 2024. godini;
* povećan je manjak prihoda poslovanja – ispravci iz prethodnih godina na osnovnom računu 92224 (IF Prihodi od naknade za nezakonito izgrađene objekte) u iznosu od 2.681,27 eura zbog povrata pogrešno uplaćenih prihoda od legalizacije u 2024. godini.

Članak 5.

Struktura financijskog rezultata po izvorima financiranja nakon provedenog ispravka poslovnih događaja iz prethodnih godina iz članka 4. ove Odluke je sljedeća:

|  |  |  |
| --- | --- | --- |
| Račun | Naziv | Saldo (EUR) |
| 92211 | Višak prihoda poslovanja | 10.149.023,93 |
|  | IF Opći prihodi i primici | 7.468.777,19 |
|  | IF Pomoći iz državnog proračuna | 80.355,24 |
|  | IF Donacije | 22.877,73 |
|  | IF Komunalna naknada | 1.355.613,06 |
|  | IF Komunalni doprinos | 523.739,35 |
|  | IF Prihodi od naknade za nezakonito izgrađene objekte | 155,93 |
|  | IF Prihodi od prodaje ili zamjene nefinancijske imovine | 697.505,43 |
| 92213 | Višak primitaka od financijske imovine | 39.548,95 |
|  | IF Prihodi od prodaje ili zamjene nefinancijske imovine | 39.548,95 |
| 92214 | Višak prihoda poslovanja – ispravci iz prethodnih godina | 3.122,50 |
|  | IF Opći prihodi i primici | 60,00 |
|  | IF Komunalni doprinos | 3.062,50 |
| 92222 | Manjak prihoda od nefinancijske imovine | 5.990.112,34 |
|  | IF Opći prihodi i primici | 5.990.112,34 |
| 92224 | Manjak prihoda poslovanja – ispravci iz prethodnih godina | 2.681,27 |
|  | IF Prihodi od naknade za nezakonito izgrađene objekte | 2.681,27 |

Članak 6.

Utvrđuje se raspodjela viška prihoda poslovanja iz općih prihoda i primitaka za pokriće manjka prihoda od nefinancijske imovine iz istovrsnog izvora financiranja na način da se:

* zaduži višak prihoda poslovanja na računu 92211 iz IF opći prihodi i primici u iznosu od 5.990.112,34 eura uz istovremeno odobrenje manjka prihoda od nefinancijske imovine iz IF opći prihodi i primici.

Višak prihoda poslovanja (92211- IF opći prihodi i primici) nakon raspodjele iz stavka 1. ovog članka i Višak prihoda poslovanja – ispravci iz prethodnih godina (92214 - IF opći prihodi i primici) u ukupnom iznosu od 1.478.724,85 eura utrošit će se za namjene koje će se utvrditi u izmjenama i dopunama Proračuna Grada Šibenika za 2025. godinu.

Preneseni Višak prihoda poslovanja iz IF Pomoći iz državnog proračuna utrošit će se u 2025. godini za provedbu sljedećih projekata:

* Projekt provedbe edukativnih, kulturnih i sportskih aktivnosti djece;
* Uređenje spomen sobe Domovinskog rata.

Preneseni Višak prihoda poslovanja iz IF Donacije utrošit će se u 2025. godini za provedbu sljedećih projekata:

* Obnova portala u Mandalini;
* Program „Potencijali zajednice“.

Preneseni višak prihoda poslovanja (92211), višak prihoda poslovanja – ispravci iz prethodnih godina (92214) i višak primitaka od financijske imovine (92213) ostvareni iz namjenskih prihoda (komunalna naknada, komunalni doprinos, prihodi od naknade za nezakonito izgrađene objekte, prihodi od prodaje ili zamjene nefinancijske imovine) utrošit će se u 2025. godini u zakonski propisanu namjenu.

Manjak prihoda poslovanja – ispravci iz prethodnih godina (92224), ostvareni iz namjenskih prihoda od naknade za nezakonito izgrađene objekte, pokrit će se prihodima ostvarenim u tekućem razdoblju.

Članak 7.

Upravni odjel za financije će u poslovnim knjigama evidentirati preraspodjelu rezultata kako je utvrđeno člankom 6. ove Odluke.

Članak 8.

Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 401-05/25-01/04

URBROJ: 2182-1-06/1-25-3

Šibenik, 18. srpnja 2025.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.